Държавен вестник, бр. 34, 2014 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  34
Раздел ІІІ
Срок за изпълнение на промоционални 
проекти
Чл. 34. (1) Срокът за изпълнение на про­
моционалните проекти не може да надхвърля 
3 години от датата на сключване на догово­
ра за предоставяне на финансова помощ за 
одобрен кандидат в дадена трета страна. При 
обосновано искане от страна на ползвателя 
подпомагането може да бъде подновено едно­
кратно за период не по-дълъг от две години.
(2) При многогодишните проекти периодът 
за изпълнение на дейностите по ал. 1 следва 
да бъде разделен на един/два/три периода, 
всеки от които с продължителност 12 месеца. 
Всеки период се разделя на четири етапа с 
продължителност от 3 месеца.
(3) При проекти със срок на действие до 
една година периодът за изпълнение може да 
бъде разделен на четири етапа с продължи­
телност от 3 месеца.
(4) При подаване на ново заявление от кан­
дидат, получил финансова помощ по мярката, 
или в случай на продължаване на проекта 
ИАЛВ извършва проверки, удостоверяващи, 
че предложените разходи не са били включени 
в предходния проект.
Раздел ІV
Финансова помощ
Чл. 35. (1) Максималният размер на фи­
нансовата помощ по мярката по чл. 31, ал. 1 
е до 80 % от стойността на допустимите 
разходи, както следва: до 30 % национално 
съфинансиране и до 50 % финансиране от 
ЕФГЗ. Кандидатите за подпомагане участват 
във финансирането с не по-малко от 20 % от 
стойността на допустимите разходи.
(2) Не подлежат на национално съфинан­
сиране проекти, насочени към популяризи­
рането на търговски марки. В тези случаи 
кандидатите участват във финансирането на 
предложените от тях проекти с не по-малко 
от 50 % от действителните разходи.
Чл. 36. За да се избегне рискът от двойно 
финансиране, бенефициенти, получили финан­
сова помощ през първия програмен период, 
могат да получат финансиране за дейности с 
обхват, различен от предходно финансиране.
Раздел V
Условия и ред за издаване на удостоверение 
за участие 
Чл. 37. (1) Кандидатите по чл. 32 подават 
в ИАЛВ заявление за участие по мярката 
по чл. 31, ал. 1 по образец, утвърден по реда 
чл. 2, ал. 2.
(2) Към заявлението по ал. 1 се подават 
следните документи:
1. промоционален проект (ПП) по образец, 
утвърден по реда на чл. 2, ал. 2;
2. изрично нотариално заверено пълно­
мощно в оригинал, когато документите се 
подават от упълномощено лице;
3. документ за капацитета на винопроиз­
водителя за производство на вината, обект на 
мярката, в таблица по образец, утвърден по 
реда на чл. 2, ал. 2;
4. документи, удостоверяващи производ­
ството на вина със защитено наименование за 
произход (ЗНП), защитено географско указа­
ние (ЗГУ) или за сортови вина без ЗНП/ЗГУ;
5. декларация за обстоятелствата по чл. 4а 
от Закона за малките и средните предприятия 
(ЗМСП);
6. удостоверение от Патентното ведомство 
за притежателите на търговски марки;
7. декларация от управителя на еднолич­
ното дружество или копие от решение на 
компетентния орган на юридическото лице 
за участие в конкретния проект и осигуря­
ване на съфинансиране за минимум 20 % от 
действителните разходи заедно с протокол от 
заседанието, на което е взето решението, за 
кандидатите по чл. 32, ал. 1;
8. декларация от управителя на еднолич­
ното дружество или копие от решение на 
компетентния орган на юридическото лице 
за участие в конкретния проект и осигуря­
ване на съфинансиране за минимум 50 % от 
действителните разходи заедно с протокол от 
заседанието, на което е взето решението, за 
кандидатите по чл. 32, ал. 2;
9. документи по чл. 33, ал. 2.
Чл. 38. (1) Промоционалните проекти се 
оценяват от Комисия за оценка и подбор 
(КОП), създадена със заповед на министъра 
на земеделието и храните. 
(2) Организацията на дейността на КОП, 
етапите от процедурата за оценка и подбор и 
сроковете за разглеждане на документите се 
уреждат с правила, утвърдени със заповед на 
министъра на земеделието и храните.
(3) В състава на КОП участват предста­
вители на Министерството на земеделието и 
храните, на ИАЛВ, на ДФЗ, на Националната 
лозаро-винарска камара (НЛВК) и на Реги­
оналните лозаро-винарски камари (РЛВК).
(4) Комисията се свиква от председателя 
в срок до 10 работни дни от получаване на 
заявление по чл. 37, ал. 1.
Чл. 39. (1) В срок до един месец от по­
даване на заявлението по чл. 37, ал. 1 КОП 
предлага на изпълнителния директор на ИАЛВ 
становище за одобрение или отхвърляне на 
заявлението.
(2) В срок до 5 работни дни от получава­
не на становището по ал. 1 изпълнителният 
директор на ИАЛВ утвърждава или отхвърля 
промоционалния проект с мотивирана заповед 
съобразно АПК и издава удостоверение за